ADPD – The Green Party insista li għandu jkun hemm reviżjoni tal-mod kif tkun ikkalkulata l-paga minima mill-aktar fis, peress li din mhux qed tlaħħaq maż-żieda fil-għoli tal-ħajja. "Iż-żieda fl-għoli tal-ħajja terġa' titfa' ħarsitna bil-qawwa kollha fuq in-nuqqas ta' paga minima li tassigura livell ta' għajxien diċenti. Dawk fuq paga minima huma tabilħaqq il-foqra. Huwa essenzjali li l-gvern ma jibqax ikaxkar saqajh biex ikun revedut il-mod kif tkun ikkalkulata l-paga minima," qal iċ-chairperson tal-partit Carmel Cacopardo f'konferenza stampa. Id-deputat segretaru ġenerali tal-partit Sandra Gauci qalet li kien evidenti għal kulħadd li l-ħajja qed togħla minn jum għall-ieħor u li l-paga u l-pensjoni taż-żgħir qed tissarraf dejjem f'inqas meta wieħed jipprova jaqdi l-ħtiġijiet bażiċi tiegħu. Ghalkemm il-gvern ftit li xejn jista' jagħmel dwar prezzijiet li jogħlew minn barra, hemm affarijiet li jistgħu isiru internament, qalet Gauci. Il-mekkaniżmu tal-COLA wkoll għandu jiġi rivedut, bil-face masks u sanitisers jiżdiedu mal-basket tal-affarijiet essenzjali fuq xiex jiġi kkalkulat. Dan il-basket għandu bżonn ukoll reviżjonijiet oħrajn, inklużi affarijiet bħal internet, mobiles u laptops, filwaqt li affarijiet bħal sigaretti għandhom jitneħħèw. Il-partit wera d-disprezz tiegħu għal fatt li Malta hi waħda minn ftit pajjiżi jopponu direttiva tal-UE biex tassigura paga minima ġusta, u fakkar li fl-aħħar baġit kull ma ntqal mill-Ministru tal-Finanzi hu li se jkompli jistudja aktar din il-materja. Però ġa saru diversi studji minn Caritas, osserva l-ADPD, u dawn juru li familja ta' żewġ adulti u żewġt itfal għandha bżonn dħul ta' ftit anqas minn €14,000 fis-sena meta wieħed juża l-prezzijiet tal-2020. Dan ifisser li l-paga minima hi madwar 40% anqas minn dan il-livell minimu ta' dħul diċneti. .td_uid_3_61e2f852a5ecd_rand.td-a-rec-img{text-align:left}.td_uid_3_61e2f852a5ecd_rand.td-a-rec-img img{margin:0 auto 0 0}